ใครปั้น
เหตุไม่คาดฝันที่มีคนเข้าไปสร้างความวุ่นวายที่ธนาคารออมสินด้วยการบุกรุกเข้าไปบริเวณสถานที่ประดิษฐานพระบรมรูปพระบาทสมเด็จพระมงกุฎเกล้าเจ้าอยู่หัว รัชกาลที่ 6 และได้ทำให้ข้อพระกร (ข้อมือ) ด้านซ้ายที่ทรงพระแสงขรรค์ชัยศรี ของพระบรมรูปรัชกาลที่ 6 หลุดออก ซึ่งธนาคารจะรีบบูรณะพระบรมรูปเป็นการเร่งด่วน
28 ต.ค. 2558

เหตุไม่คาดฝันที่มีคนเข้าไปสร้างความวุ่นวายที่ธนาคารออมสินด้วยการบุกรุกเข้าไปบริเวณสถานที่ประดิษฐานพระบรมรูปพระบาทสมเด็จพระมงกุฎเกล้าเจ้าอยู่หัว รัชกาลที่ 6 และได้ทำให้ข้อพระกร (ข้อมือ) ด้านซ้ายที่ทรงพระแสงขรรค์ชัยศรี ของพระบรมรูปรัชกาลที่ 6 หลุดออก ซึ่งธนาคารจะรีบบูรณะพระบรมรูปเป็นการเร่งด่วน
เหตุการณ์นี้ทำให้ผู้บริหารธนาคารตกใจ เพราะนึกไม่ถึงว่าจะมีผู้มาสร้างความวุ่นวายในยามวิกาล และเมื่อฟ้าแจ้ง ชาติชาย พยุหนาวีชัย ผู้อำนวยการธนาคารออมสิน ได้มาเป็นประธานในพิธีบวงสรวงขอขมาดวงพระวิญญาณของพระบาทสมเด็จพระมงกุฎเกล้าเจ้าอยู่หัวและนำผ้าขาวมาล้อมองค์พระบรมรูปไว้
สำหรับพระบรมรูปรัชกาลที่ 6 ที่ประดิษฐานที่ธนาคารออมสินนั้น อาจารย์เสวต เทศน์ธรรม อาจารย์คณะจิตรกรรมและประติมากรรม ซึ่งเป็นลูกศิษย์ ศ.ศิลป์ พีระศรี เป็นผู้ปั้น ยกขึ้นประดิษฐานบนพระแท่นหน้าอาคารสำนักงานใหญ่ธนาคารออมสิน ถนนพหลโยธิน เมื่อวันศุกร์ที่ 25 มี.ค. 2509 หรือ 49 ปีมาแล้ว